EL
L 214/64
Επίσημη Εφημερίδα της Ευρωπαϊκής Ένωσης
31.8.2023
1.3.
Σήμανση πλαστικών κατασκευαστικών στοιχείων Από 20 Ιουνίου 2025 τα πλαστικά κατασκευαστικά στοιχεία με βάρος μεγαλύτερο των 50 g επισημαίνονται με προσδιορισμό του είδους του πολυμερούς, με τα κατάλληλα τυποποιημένα σύμβολα ή συντετμημένους όρους μεταξύ των σημείων στίξης «>» και «<», όπως ορίζεται στα διαθέσιμα πρότυπα.
Η σήμανση είναι ευανάγνωστη.
Τα πλαστικά κατασκευαστικά στοιχεία εξαιρούνται από τις απαιτήσεις σήμανσης εάν πληρούνται οι ακόλουθες προϋποθέσεις: i)
η σήμανση δεν είναι εφικτή λόγω σχήματος ή μεγέθους·
ii) η σήμανση θα είχε αντίκτυπο στις επιδόσεις ή τη λειτουργικότητα του πλαστικού κατασκευαστικού στοιχείου· iii) η σήμανση δεν είναι τεχνικά εφικτή λόγω της μεθόδου χύτευσης.
Δεν απαιτείται σήμανση για τα ακόλουθα πλαστικά κατασκευαστικά στοιχεία: i)
συσκευασία, ταινίες, ετικέτες και ελαστικά περιτυλίγματα·
ii) σύρματα, καλώδια και σύνδεσμοι, μέρη από καουτσούκ και οποιοδήποτε άλλο κατασκευαστικό στοιχείο στο οποίο δεν υπάρχει επαρκής και κατάλληλη επιφάνεια ώστε η σήμανση να έχει ευανάγνωστο μέγεθος· iii) συγκροτήματα PCB, πλακέτες PMMA, οπτικά κατασκευαστικά στοιχεία, κατασκευαστικά στοιχεία ηλεκτροστατικής εκκένωσης, κατασκευαστικά στοιχεία ηλεκτρομαγνητικών παρεμβολών, ηχεία· iv) διαφανή μέρη, η σήμανση των οποίων θα εμπόδιζε τη λειτουργία τους.
1.4. Απαιτήσεις ανακυκλωσιμότητας Από 20 Ιουνίου 2025: 1) Με την επιφύλαξη του άρθρου 15 παράγραφος 1 της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου (2), οι κατασκευαστές, οι εισαγωγείς ή οι εξουσιοδοτημένοι αντιπρόσωποί τους καθιστούν διαθέσιμες σε ελεύθερα προσβάσιμο ιστότοπο τις πληροφορίες αποσυναρμολόγησης που απαιτούνται για την πρόσβαση σε οποιοδήποτε από τα κατασκευαστικά στοιχεία προϊόντων που αναφέρονται στο παράρτημα VII σημείο 1 της οδηγίας 2012/19/ΕΕ. 2) Οι πληροφορίες που αναφέρονται στο σημείο 1 περιλαμβάνουν την ακολουθία των βημάτων, τα εργαλεία ή τις τεχνολογίες αποσυναρμολόγησης που απαιτούνται για την πρόσβαση στα επιθυμητά κατασκευαστικά στοιχεία.
3) Οι πληροφορίες που αναφέρονται στο σημείο 1 είναι διαθέσιμες επί τουλάχιστον 15 έτη μετά τη διάθεση της τελευταίας μονάδας ενός μοντέλου προϊόντος στην αγορά.
2.
ΑΠΑΙΤΗΣΕΙΣ ΠΛΗΡΟΦΟΡΗΣΗΣ Από 20 Ιουνίου 2025: 1) οι κατασκευαστές, οι εισαγωγείς ή οι εξουσιοδοτημένοι αντιπρόσωποι παρέχουν στο υλικό τεχνικής τεκμηρίωσης και δημοσιοποιούν στον ελεύθερα προσβάσιμο ιστότοπο του κατασκευαστή, του εισαγωγέα ή του εξουσιοδοτημένου αντιπροσώπου τις ακόλουθες πληροφορίες: α) τη συμβατότητα με αφαιρούμενες κάρτες μνήμης, εάν υπάρχει· β) το ενδεικτικό εύρος τιμών βάρους των ακόλουθων πρώτων υλών κρίσιμης σημασίας και υλικών που έχουν σημασία για το περιβάλλον: i)
κοβάλτιο στην μπαταρία (εύρος τιμών βάρους: έως 2 g, από 2 g έως 5 g, άνω των 5 g)·
ii) ταντάλιο σε πυκνωτές (εύρος τιμών βάρους: έως 0,05 g, από 0,05 g έως 0,2 g, άνω των 0,2 g)· iii) νεοδύμιο σε ηχεία, μηχανισμούς δόνησης και άλλους μαγνήτες (εύρος τιμών βάρους: έως 0,05 g, από 0,05 g έως 0,2 g, άνω των 0,2 g)· iv) χρυσός σε όλα τα κατασκευαστικά στοιχεία (εύρος τιμών βάρους: έως 0,02 g, από 0,02 g έως 0,1 g, άνω του 0,1 g)· γ) την ενδεικτική τιμή του ποσοστού ανακυκλωσιμότητας Rcyc· (2) Οδηγία 2012/19/ΕΕ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ) (ΕΕ L 197 της 24.7.2012, σ. 38).